ΚΑΝΟΝΙΣΜΟΣ (ΕΟΚ) αριθ. 491/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό των λεπτομερειών εφαρμογής των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων προελεύσεως τρίτων χωρών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1, την πρόταση της Επιτροπής, Εκτιμώντας: ότι το άρθρο 77 της πράξης προσχώρησης προβλέπει ότι το Βασίλειο της Ισπανίας μπορεί να εφαρμόζει ποσοτικούς περιορισμούς κατά την εισαγωγή ορισμένων προϊόντων προελεύσεως τρίτων χωρών μέχρι τις 31 Δεκεμβρίου 1995 7 ότι το Συμβούλιο πρέπει να καθορίσει τις λεπτομέρειες εφαρμογής αυτών των ποσοτικών περιορισμών 7 ότι, για τον καθορισμό των ποσοτικών περιορισμών, πρέπει να χρησιμοποιηθεί σαν κριτήριο είτε ο μέσος όρος των εισαγωγών στην Ισπανία, είτε ένα ποσοστό της ισπανικής παραγωγής 7 στην περίπτωση που κανένα από τα δύο αυτά κριτήρια δεν θεωρείται ικανοποιητικό, πρέπει να ληφθούν υπόψη οι ανάγκες της ισπανικής αγοράς και η ανάγκη να υπάρξει συμβολή, προς το κοινό συμφέρον, στην αρμονική ανάπτυξη του διεθνούς εμπορίου 7 ότι το Βασίλειο της Ισπανίας μπορεί να εφαρμόσει ποσοτικούς περιορισμούς κατά την εισαγωγή προελεύσεως τρίτων χωρών για τα προϊόντα που υπάγονται στο συμπληρωματικό μηχανισμό που ισχύει κατά την εισαγωγή προϊόντων προελεύσεως της Κοινότητας, με τη σύνθεσή της στις 31 Δεκεμβρίου 1985 7 ότι οι ποσοτικοί περιορισμοί δεν θα πρέπει να οδηγούν σε μία λιγότερο ευνοϊκή μεταχείριση των κοινοτικών προϊόντων σε σχέση με τα προϊόντα των τρίτων χωρών 7 ότι ο παρών κανονισμός εφαρμόζεται σε όλες τις τρίτες χώρες, με την επιφύλαξη των πρωτοκόλλων που συνάπτονται με τις προτιμησιακές τρίτες χώρες σύμφωνα με το άρθρο 179 της πράξης ή των μεταβατικών μέτρων που αναφέρονται στο άρθρο 180 της πράξης αυτής 7 ότι πρέπει, ωστόσο, να διευκρινιστεί ότι η ποσότητα των ποσοτικών περιορισμών που καθορίζεται κατ' εφαρμογή των άρθρων αυτών, θα περιλαμβάνεται στην ποσότητα που ισχύει για το σύνολο των τρίτων χωρών κατ' εφαρμογή του παρόντος κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ποσοτικοί περιορισμοί, κατά την εισαγωγή στην Ισπανία, των προϊόντων προελεύσεως τρίτων χωρών, που αναφέρονται στο άρθρο 77 της πράξης προσχώρησης, συνίστανται σε ετήσιες ποσοστώσεις που είναι ανοικτές χωρίς διάκριση μεταξύ των οικονομικών φορέων. 2. Η αρχική ποσόστωση το 1986, για κάθε προϊόν ή ομάδα προϊόντων, εκφρασμένη σε ποσότητα καθορίζεται: α) είτε στο μέσο όρο των ισπανικών εισαγωγών που πραγματοποιήθηκαν κατά τα τρία τελευταία έτη πριν από την προσχώρηση για τα οποία υπάρχουν διαθέσιμα στατιστικά στοιχεία 7 τα σχετικά προϊόντα αναφέρονται στο παράρτημα Ι 7 β)είτε σε ένα ποσοστό του μέσου όρου της ετήσιας ισπανικής παραγωγής κατά τη διάρκεια των τριών τελευταίων ετών πριν από την προσχώρηση για τα οποία υπάρχουν διαθέσιμα στατιστικά στοιχεία 7 το ποσοστό για κάθε προϊόν ή ομάδα προϊόντων καθορίζεται στο παράρτημα ΙΙ 7 γ)είτε σύμφωνα με τις ανάγκες της ισπανικής αγοράς, χωρίς όμως να εμποδίζεται η αρμονική ανάπτυξη του διεθνούς εμπορίου 7 τα σχετικά προϊόντα αναφέρονται στο παράρτημα ΙΙΙ. 3. Ο ελάχιστος ρυθμός αύξησης των ποσοστώσεων καθορίζεται σύμφωνα με τη διαδικασία που προβλέπεται στο άρθρο 3 παράγραφος 1. Ο ελάχιστος ρυθμός αύξησης μπορεί να διαφοροποιείται, κυρίως ανάλογα με τα προϊόντα. Ο ελάχιστος ρυθμός αύξησης καθορίζεται λαμβάνοντας υπόψη ιδίως: - τα ρεύματα των συναλλαγών, -την κατάσταση των διμερών ή πολυμερών διαπραγματεύσεων. 4. Για την περίοδο από 1ης Μαρτίου έως 31 Δεκεμβρίου 1986, η ποσόστωση που ισχύει ισούται με την αρχική ποσόστωση μειωμένη κατά το ένα έκτο. 5. Όσον αφορά τις προτιμησιακές χώρες, στην περίπτωση που τα πρωτόκολλα που αναφέρονται στο άρθρο 179 της πράξης προσχώρησης ή, ελλείψει αυτών, τα αυτόνομα μέτρα που λαμβάνονται δυνάμει του άρθρου 180 της εν λόγω πράξης, προβλέπουν ποσοτικούς περιορισμούς, οι ποσότητες που προκύπτουν από την εφαρμογή των προαναφερομένων διατάξεων προσδιορίζονται πριν από τον καθορισμό των ποσοτήτων για τις άλλες τρίτες χώρες, τηρουμένης της παραγράφου 2.

Άρθρο 2

Η ποσόστωση που καθορίζεται για ένα προϊόν ή ομάδα προϊόντων προελεύσεως τρίτων χωρών δεν μπορεί να υπερβαίνει την ποσότητα του ιδίου αυτού προϊόντος ή ομάδας προϊόντων που μπορεί να εισαχθεί με προέλευση την Κοινότητα, στη σύνθεσή της στις 31 Δεκεμβρίου 1985, στα πλαίσια των διατάξεων του άρθρου 84 της πράξης προσχώρησης.

Άρθρο 3

1. Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 για την κοινή οργάνωση των αγορών στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), ή, κατά περίπτωση, στα αντίστοιχα άρθρα των άλλων κανονισμών που αφορούν την κοινή οργάνωση γεωργικών αγορών. Οι λεπτομέρειες εφαρμογής: - σχετικά με τα κρέατα κατοικιδίων κουνελιών που υπάγονται στη διάκριση ex 02.04 Α του κοινού δασμολογίου, θεσπίζονται σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85 7 αρμόδια είναι η επιτροπή διαχείρισης που συνιστά ο κανονισμός αυτός, -σχετικά με τα πιστοποιημένα φυτά πατάτας κατώτερης ποιότητας που υπάγονται στη διάκριση ex 07.01 Α Ι του κοινού δασμολογίου, θεσπίζονται, ενδεχομένως, σύμφωνα με τη διαδικασία που προβλέπεται στο άρθρο 11 του κανονισμού (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85 7 αρμόδια είναι η επιτροπή διαχείρισης που θεσπίζει ο κανονισμός αυτός. 2. Οι λεπτομέρειες εφαρμογής της παραγράφου 1 περιλαμβάνουν ιδίως: α) για κάθε προϊόν, τον καθορισμό της αρχικής ποσόστωσης 7 β)τις ανακοινώσεις που πρέπει να αποστέλλει το Βασίλειο της Ισπανίας στην Επιτροπή. 3. Οι λεπτομέρειες εφαρμογής που αναφέρονται στην παράγραφο 1 μπορούν να προβλέπουν κλιμάκωση των εισαγωγών κατά τη διάρκεια του έτους.

Άρθρο 4

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986. Για το Συμβούλιου Ο Πρόεδρος G. BRAKS

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 282 της 1. 11. 1975, σ. 77.

(4) ΕΕ αριθ. L 246 της 5. 11. 1971, σ. 1.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

PARARTHMA II

>ΘΕΣΗ ΠΗΝΑΚΑ>

PARARTHMA III

>ΘΕΣΗ ΠΗΝΑΚΑ>